钦定古今图书集成/理学汇编/学行典/第196卷 > 赵沧
## 钦定古今图书集成/理学汇编/学行典/第196卷 > 赵沧

按《金华府志》：“赵沧，字宗渊，幼有至性，以孝闻。既失恃，
继母溺于所出，信诸子妇谗。沧每出游学，虐其妻，锁
之室中，百方窘辱致死，卒无怨言。弘治辛酉，领乡荐，
值母诞辰，遂留贺不赴公车，复尽推田庐以与诸弟，
而以旧居自处。母病疯，朝夕侍汤药不倦。母悔悟，谗
亦止。后父母相继殁，哀毁兼至，友爱二弟不衰。人为”
之谣曰：“孝子人间有，赵沧天下无。”亦谓之赵王祥。